open-index/open-wikipedia-markdown huggingface dataset:
Maerkappel

**Maerkappel** of **Sint-Mariakapelle** (Frans: *Sainte-Marie-Cappel*, Nederlands: *Sint-Mariakappel*) es e gemêente in Vrankryk in 't Noorderdepartement. 't Ligt in Fransch-Vlaenderen in 't Houtland.

## Geografie

't Grenst an de gemêentn:
*Terdegem,
*Sint-Silvester-Kapel,
*Oundegem,
*Kassel.
In Maerkappel ligt de brounne van de Penebeke.

## Histoorie

In Maerkappel stoat de *Église Notre-Dame* en vroegr stound er ôok et kapelleke van Maria uut et begun van de neegntiende êeuwe, mo da wierd gedemonteerd in 1990 vo den anleg van d'ôogesneleydslynne tusschn Rysel en Kales.

## Referensjes
Sint-Silvester-Kapel

**Sint-Silvester-Kapel** of **Sint-Silvesterkapelle** (Frans: *Saint-Sylvestre-Cappel*, Nederlands: *Sint-Silvesterkappel*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Terdegem, Eke, Koaster, Oundegem en Sint-Mariakapelle. 

De gemêente ligt langs 't vroegere tracé vande Romeinsche heirboane tusschn Kassel en Koaster. In de viftienste êeuwe noemdigde 't dorptje nog *Hillewaertscappel*. D'uudige noame wierd angenoomn round 't joar 1538. In Sint-Silvester-Kapel stoat de Sent-Andrékerke uut 1892, ipgebouwd in neogothischn styl.

thumb|left|De kerke van Sint-Silvester-Kapel by nachte
D'heern van Gistel

[thumb|<center>'t Woapnschild an 't [Tolhuus (Brugge)|Tolhuus van Brugge.]]
**D'heern van Gistel** hen lange tyd een belangryke rolle gespeeld in 't groafschap Vloandern en ook in 't middeleêuws Brugge. 't Woarn oorsprounkelik erfelikke koamerheern van de groaf van Vloandern. 

In de 13e eêuwe kreêgn ze 't tolrecht in Brugge in leên van de groaf. ’t Was e deurvoerrecht die betoald most wordn deur de schippers die Brugge binn kwoamn langs de Langereie en de Spegelreie, een belastienge ip de goedern. Deur 't heffn van die tol kwoamn d'heern van Gistel styf ryke.

In 1411 gaf den hertog van Bourgondië Jan zounder Vrees de stadsrechtn van Gistel an Jan VI van Gistel, die zen twi zeuns overleefde. Doadeure volgde zen dochter Isabella van Gistel hem ip. Ze trouwde met een heere van Luxemburg en azo gerakte de familie van Gistel verboundn mè de familie van Luxemburg en Vendôme. 

Pieter van Luxemburg bouwde in 1477 't Tolhuus ip de Jan Van Eyckplatse, ton nog de Sint-Jansbrugge genoemd.

De latstn die den titel van heere van Gistel droeg was Antoon van Luxemburg, die in 1543 deur Keizer Karel V gevangn gezet wierd,  by de verdedigienge van Ligny. Vo de losprys te kunn betoalen most ie eênigte van zen bezittiengn w.o. Gistel verkoopn. In 1545 wierd de Baronie van Gistel verkocht an de familie van Gian Carlo Affaitati, ryke Italioann ofkomstig van Cremona die under in Antwerpn gevestigd haan. Ze bleêvn boas van Gistel tout an de Fransche Revoluusje.

## ’t Hof van Gistel
D'heern van Gistel weundn ol van in de 13e eêuwe in Brugge in 't Gistelhof, geleegn in 't Zilletje (Sint-Gillis). De noame van de stroate veranderde loater in Hoedenmakersstroate, mo de drie stroatn der round hen nog ossan de noame *Noord-Gistelhof*, *Oost-Gistelhof* en *West-Gistelhof*.

In 1275 kwoamn de poaters Augustynen in under domein en d'heern van Gistel verhuusdn no 't center van Brugge. Ze lietn een huus bouwn met een ountvangbureau in de Ontvangersstroate, vo t'inn van tolgeldn. De stroate lag e staptje van 't verbluuf van de groaf, 't loater Prinsenhof.

In de 15e eêuwe liet Antoine de Bourbon, hertog van Vendôme en heere van Gistel, zyn domein 't Hof van Gistel bouwn in de zelste stroate van 't Hof Bladelin, woa da de Florentynsche Medicibank gevestigd was, en van 't consuloat van de Lucceezn. 't Lag an de Noaldestroate en de Sint-Jakobsstroate, e staptje van 't Hof de Gros. Pieter Bladelin en Jean de Gros, heern die in now contact stoundn mè d'hertoogn van Bourgondië, woarn gebeurs.

## Externe koppelienge

*Hof van Gistel
Hof van Gistel

thumb|<center>Hof van Gistel lienks
't **Hof van Gistel** is e beschermd monument in de Noaldestroate in Brugge. 

De kelders, de rounde traptorre van baksteên en e stik van d'hudige constructie dateern nog uut de 15e eêuwe.

Antoine de Bourbon, hertog van Vendôme en heere van Gistel, zoudt et hof loatn bouwn hen in 1444. ’t Is te zien ip de stadsplatteground van Marcus Gerards (1562).

't Hof bestound oorsprounkelik uut verschillige huuzn met e galerye en nog een twidde rounde traptorre, geleegn an de Noaldestroate en de Sint-Jakobsstroate.

In 1968 kocht et Brugs stadsbestier 't huus van de familie De Lodder-Peene en liet et restoreern nor een ountwerp van de Stedelikke Dienst vo Monumentenzorg en Stadsvernieuwienge. 

't Hof van Gistel wordt nu gebruukt deur ’t Stedelik Muziekconservatorium.

## Externe koppelienge

*Hof van Gistel
Congo-Kinshasa

**Congo-Kinshasa** kortweg **Congo** of officieel de **Democratische Republiek Congo** (**DRC**), (Frans: *République démocratique du Congo*), vodien Zaïre en Congo-Leopoldville genoamd, is e land in Centroal-Afrika en grenst an Congo-Brazzaville, de Centroal-Afrikoansche Republiek, Zuud-Soedan, Oeganda, Rwanda, Burundi, Tanzania, Zambia en Angola.

Congo-Kinshasa is geploagd deur conflictn die ofspeeln in Ôost-Congo. Congo is e vroegere Belgische kolonie.
thumb|left|<center>Koarte van Congo-Kinshasa
thumb|left|<center>Livingstonewaotervalln dichte by Kinshasa
Jan Simoen (schryver)

**Jan Simoen** (Ostende, 22 juli 1953 - Leuvn, 5 januoari 2013) was e West-Vlamsche schryver van jeugdboekn. Je groeide ip in Middelkerke, moa je weunde sedert 1975 in Leuvn.

Simoen leêrde Romoansche toaln an de Katholiekn Universiteit van Leuvn en je gaf loater Fransche lesse an joenge gastn van 15 toet 18 joar.
## Boeken
*1993 - *Duizend Stenen Ogen* (kinderboek)
*1996 - *Met Mij Gaat Alles Goed* (jeugdroman)
*2007 - *Slecht*
*2009 - *Sigi & Julia*
*2010 - *Ik ben Alice*
*2012 - *De Nacht van 2 April*
## Pryzn
Zyn boek *Met Mij Gaat Alles Goed* is bekroônd gewist en vo 't boek *Slecht* et ie e *Boekenwelp* en *De Gouden Zoen* gekreegn.

In 2010 is ter kanker by hem vastegesteld. In februoari 2012 et ie *Kanker4Life* ip poôtn gezet, woamee dat ie wildege toogn dat ook menschn me kanker nog energiek en genereus genoeg zyn vor andere in noôd t' helpn. J'is an zyn 59 joar doôdgegoan an kanker by hem thuus.
Kristus-Keunienk

thumb|Liggienge van de wyk Kristus-Keunienk
**Kristus-Keunienk** is e weunwyk in 't noôrdwestn van 't historisch center van Brugge. Kristus-Keunienk grenst an de stadsrienk van Brugge in 't oôstn, an den Ostensche Voart in 't noôrdn, d' industriezone Waggelwoater in 't westn en de Bevrydiengsloane in 't zuudn. De wyk telt roend de 4.500 inweuners.
thumb|left|Café du Gaz, Scheepsdaleloane
Patti Page

thumb|Patti Page in de joarn viftig.
**Patti Page**, artiestenoame van **Clara Ann Fowler** (Claremore (Oklahoma), 8 november 1927 - Encinitas (Californië), 1 januoari 2013), was een Amerikoansche zangeresse. 

In de joarn viftig a ze styf vele succes mè liedjes lik "Tennessee Waltz", "With My Eyes Wide Open, I'm Dreaming" en "(How Much Is That) Doggie in the Window". Patti Page verkocht mêer of hoenderd miljoen ploatn. 

Z'is den 1ste januoari 2013 dôod gegoan in e rusthuus in Encinitas, Californië.
Mali

thumb|Liggienge van Mali in Afrika
**Mali**, officieel de **Republiek Mali**, is een Afrikoans land te zuudn van de Sahara. 't Is hêelegans ofgeslootn van de zêe en 't wordt begrensd deur Mauritanië, Algereye, Niger, Burkina Faso, Ivôorkust, Guinee en Senegal. Dêeln van 't land liggn in e gordel die de Sahel genoemd wordt.

Mali is êen van d' oarmste landn ter weireld met e goeie 19 miljoen inweuners woarvan dat er mêer of 10% in en round d'n hoofdstad Bamako weunt.
thumb|left|Koarte van Mali
Stoapel

* **Stoapel**: nen berg diengn ip mekoar
* Stoapel (Noorderdepartement): e gemêente in Vrankryk, int Noorderdepartement
* Stoapel (Nauw van Kales): e gemêente in Vrankryk, int Nauw van Kales
Stoapel (Noorderdepartement)

**Stoapel** (Frans: *Staple*, Nederlands: *Stapel*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Boavinkove, Oundegem, Woals-Kapel, Linde, Ebblingem en Ruuscheure. 

De gemêente es vo nen êeste kêe vermeld in 1147 lyk *Stapula* in 't cartuloarium van d'Ouze Lieve Vrouwe-abdeye van Broekburg. In Stoapel stoat de Sent-Omerkerke.
Woals-Kapel

**Woals-Kapel** ofte **Woalskapelle** (Frans: *Wallon-Cappel*, Nederlands: *Waalskappel*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Oundegem, Oazebroeke, Moerbeke, Zerkel, Linde en Stoapel.

't Dorptjen es geciteerd in 1218 ounder de noame *Wallonis Cappela*. In de viftiende êeuwe beôordigde Woals-Kapel tot 't kapittel van Terwoan.

In Woals-Kapel stoat de Sent-Moartnskerke. In't *Bois des Huit-Rues* an de grenze me Moerbeke stoan der oovrbluufseln van e Duutsche militaire boazisse vo V1-raketn te lanceern, die wierd gebouwd vanaf 't joar 1943. Neevnst wa beschuttiengn zyn der ôok nog twêe rampn te ziene die gericht stoan richtienge Ingeland vo V1's of te schietn. De boazisse es wel nôois in gebruuk genoomn.


Village de Wallon-Cappel.jpg|Zicht ip Woals-Kapel
Eglise St Martin de Wallon-Cappel.jpg|De Sent-Moartnskerke in Woals-Kapel
Mairie de Wallon-Cappel.jpg|'t Staduus
Rampe de lancement à Wallon-Cappel.jpg|Lanceerrampe vo V1-raketn
Vestiges des constructions militaires de 1943.jpg|Overbluufseln van de Duutsche militaire boazisse
Hondeghem

**Hondeghem**, West-Vlamsche uutsproake: *Oundegem* (Frans: *Hondeghem*, Nederlands: *Hondegem*) es e gemêente in Vrankryk in 't Noorderdepartement. 't Ligt in Frans-Vloandern in 't Houtland.

## Geografie
't Grenst an de gemêentn Maerkappel, Sint-Silvester-Kapel, Kaester, Haezebroek, Woals-Kapel, Linde, Stoapel, Baevekhoove, Okseloare en Kassel.

## Toponymie
De noame van de gemêente es geduurende d'historie ip verschillige maniern vermeld gewist. G'attesteerde noamn zyn:
* 1152: Hundigehem
* 1178: Canisvilla
* Twoalfde êeuwe: Œdeghem
* 1332: Kienville
* 1559: Quienville
* 1560: Canisvilla
* 1698: Quienville

Teegnwôordig es de afgeleyde Vlamsche noame *Hondeghem* nog olsan d'officiële noame van de gemêente, ounder and're me da ter nog redelyk wa mienschn Vlams koutn, ol durvn der wel sommigste Fransche klappn oovr *Chienville*.

## Bezienswoardigeedn
* De Sent-Omerkerke, die ebouwd es in den dertiendn êeuwe
* 't Kastêel van de familje D'Hondeghem


Image:Hondeghem.JPG|Zicht ip Oundegem
Image:Hondeghem - l'église.jpg|De Sinte-Omaerskerke in Oundegem


## Referensjes
Kaester

**Kaester** of **Koaster** (/kɔːstər/) (Frans: *Caëstre*, Nederlands: *Kaaster*) es e gemêente in Vrankryk in 't Noorderdepartement. 't Ligt in Frans-Vloandern in 't Houtland.

## Geografie
't Grenst an de gemêentn Eke, Vleeter, Pradeels, Borre, Haezebroek, Oundegem en Sint-Silvester-Kapel.
In de gemêente liggn ôok nog de gehuchtjes *Den Busseboom*, *Den Poopelier* en * 't Roo Kruus*.

## Geschiedenisse
### Toponymie
De noame van de gemêente es geduurende d'historie ip verschillige maniern vermeld gewist. G'attesteerde noamn zyn:
* 1174: Castris 
* 1328: Le Caestere 
* 1335: Castres

### Legende van de drie moagdn
't Groundgebied van Kaester es ôok de settienge van e religieuze legende. In 't joar 851 zou'n der drie vrêe gelôovige jounge meistjes, na da ze vertelln de drie dochters van keunienk Kewulf van Wessex, ip bedevoart gewist zyn na de groavn van d'Illige Petrus en Paulus in Rome. Achter da ze Grôot-Brittannië verloatn ad'n en 't Kanoal ad'n oovrgestookn, kwoamn ze an land by Mardyk en paktn ze d'oude Romeynsche heirboane die richtieng Atrecht gienk. Achter da ze langs Kassel gepasseerd woarn, wierdn ze in en bus woar da nu de gemêente Kaester ligt, oovrvolln en ip wrêede wyze vermôord deur struukrovers. Te zelfdn tyd a nie verre doavan d'hêre van Stroazele, nen blendn ridder, e verschynienge woargenoomn van de moagd Maria. Zy zei da tie em na de plekke moeste goan woarda de drie meistjens vermôord woarn en da tie me under bloed in zyn oogn moeste frottn en da tie ton were zo kunn'n ziene. De ridder volgde de road van Maria en koeste ezo were zien en uut dankboareyd bouwde die e kapelle ter êere van de drie vermôorde meistjens. De kapelle wierd e plekke van vereerienge en vanof de neegnde êeuwe wos ter ieder joar e bedevoart vo Maria oar genoade.

### Tempelierscommanderye
De Tempeliers adn in Kaester e commanderye, die achter d'ofschaffienge vande Tempeliersorde in 1312 oovrgienk na d'Orde van Malta. D' oeve wierd in den Êestn Weireldoorloge in 1918 bikkans hillegans verwoest, mo toch zyn der nog gedeeltes bewoard uut 1570 (e muurvlak me deure en e vèister) en 1746 (e toegangspôorte). Oloewel da ze dêels ligt ip 't groundgebied van de gemêente Eke es de commanderye van d'Orde van Malta genoemd en gekend lyk *la Commanderie de Caestre*.

## Bezienswoardigeedn
* De Sinte-Omaerskerke
* De Kapelle van de drie moagdn
* De Commanderye van de Tempeliers
* De begroafplekkn me gesneuvelde uut surtout den Êestn Weireldoorloge:
: - 't *Caestre Military Cemetery*, me 195 gesneuveldn
: - *Le Peuplier Military Cemetery*, me 106 gesneuveldn
: - Ip 't gemêentelyk kerkof van Kaester zyn der mêer of 30 Britse oorlogsgroavn uut olleby de weireldoorloogn


Image: Caestre-15.JPG|Zicht ip Kaester
Image: Caestre-01.jpg|De Sinte-Omaerskerke
Image: Caestre-03.JPG|'t Stadhuus
Image: Caestre-14.jpg|De Kapelle van de drie moagdn
Jan Fevijn

**Jan Fevijn**, ôok wel **Jan van Fevijn** of in e gelatiniseerde versie **Johannes Fevynus** enoemd (Veurne, 10 meie 1490 - Brugge, 23 oktober 1555) wos e Vlamsche gêestelykke en humanist.

## Biografie
De familje Fevijn wos verwant me de familje Hedenbault, die olletwêe traditionêel verboundn woarn me 't Bourgondische hof. Achter den vroegn dôo van under voader, wierdn Jan Fevijn en zyn zuster ipgenoomn in't gezin van Filips van Hedenbault en, achter Filip zyn dôo, van zyn broere Karel van Hedenbault. De fevijns weunden in dien tyd by Karel van Hedenbault in 't Prinsnhof in Brugge, me da tie em angesteld wos als vertrouwnsman vo 't oenderoud ervan.

In 1506 schreef Fevijn em in de pedagogie *De Lelie* in Leuvn. Nog byst zyn studentntyd wierd ie in 1510 beneficioarisse van de 25ste prebende van kanunnik in de Sint-Donaaskathedroale. In 1511 woarn zun studies in Leuvn grêed en trok tie em na Bologna en wierd er doctor in beyde rechtn. Achter da tie wos weregekeerd uut Itoalië wierd em tout paster geweyd en vanof 1523 wostie scholaster ofte directeur van de kapittelschole. Je bleef tot in 1527 in't Prinsnhof weunen woar da tie ounder and're zorgde vo wa ter oovrgebleevn wos van de dierntuun, surtout vo d' exotische veugels. In 1519 wierd em bedankt deur Desiderius Erasmus vo't vrêe angenam verblyf da tie der by zyn bezoek an Brugge ad g'ed. Achter 1527 weunde Fevijn langsn den Dyver, juuste neefnst 't Gruuthusepaleys.

Fevijn a teffrente contactn in Brugge me de humanistn Juan Luis Vives en Marcus Laurinus. J'ed ôok and're humanistn lyk Erasmus, Franciscus van Cranevelt en Thomas More ontmoet byst ulder verblyf in Brugge en je bleef med under in contact via brievn. Surtout me Franciscus van Cranevelt adn em grôote correspondensje. Ôok droegn Adrianus Barlandus en Hubertus Barlandus sommigste van under werkn ip an Jan Fevijn. In 1524 zeegnde ie den trouw in van Juan Luis Vives en Margareta Valldaura, die alletwêe *maraños* (bekêerde Joodn) woarn.
1490

1487 - 1488 - 1489 - **1490** - 1491 - 1492 - 1493
## Geboorn
;meie
*10 - Jan Fevijn, West-Vlamsche paster en humanist
Fernanda Rodrigues

**Fernanda Erlanger Rodrigues** (Rio de Janeiro, 21 oktober 1979) is een Brazilioansche actrice.
## Televiezje

## Film
**Menino de Engenho* (1993) (TV film)
**Simão O Fantasma Trapalhão* (1998)
**A Partilha* (2001)
**De Morango* (2003)
Trends

**Trends** is e Vlams financieel-economisch weekblad, uutgegeevn deur Roularta. De Franstoalign teegnhanger, met een aparte redacsje, noemt **Trends-Tendances**. De tweê tegoare hen een iploage van à peu près 52.000 exemploarn (en e betoalde verspreidienge van 38.000).

Directeur en hoofdredacteur ad-interim is Johan Van Overtveldt. Bekende journalistn zyn Erik Bruyland, Daan Killemaes, Alain Mouton, Guido Muelenaer en Hans Brockmans.

Trends publiceert joarliks e top 100.000 van de Belgische bedryvn en is gelieerd mè Knack en Kanaal Z. Ieder joar in 't begun van januoari wordt de Manager van 't joar verkoozn. Ip 'tzelfste moment wordt ook de Woalschn teegnhanger van de prys, *Manager de l'année*, uutgereikt deur de Franstoalige ofdeêlienge van 't tydschrift.

## Externe koppeliengn
* Trends
* Trends-Tendances
* Fiche Trends
* Fiche Trends-Tendances
Whitney Houston

thumb|Houston in 2010
**Whitney Elizabeth Houston** (Newark (New Jersey), 9 ogustus 1963 – Beverly Hills, 11 februoari 2012) was een Amerikoansche zangeresse en actrice.

## Ploatn
### Singles

## Films
* 1992: *The Bodyguard*
* 1995: *Waiting to Exhale*
* 1996: *The Preacher's Wife*
* 1997: *Rodgers & Hammerstein's Cinderella*
* 2004: *Nora's Hair Salon*
* 2012: *Sparkle*

## Externe koppelienge
* Officiële website
Borre

* Borre (Vrankryk), e gemêente in't Fransche Noorderdepartement dichtby Oazebroeke.
* Borre (Denemarkn), e plekke in Denemarkn in de regio Seeland.
* Borre (Nôorweegn), e plekke in Nôorweegn in de provinsje Vestfold.
Borre (Vrankryk)

**Borre** es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, mêer bepoald in't Frans-Vlamsche Houtland. 't Grenst an de gemêentn Koaster, Pradeels, Oud-Berkyn en Oazebroeke. 

An de nôordkant van Borre passeert d'yzerboane vo den TGV tusschn Rysel en Kales en an de zuudkant lôopt d'yzerboane vo de geweune trings tusschn Rysel en Oazebroeke, mor der es wel gin stoasje in Borre. An de schreeve mè Oazebroeke strôomt de Borrebeke woavan da 't dorptje zyn noame es afgeleyd.

## Geschiedenisse
Borre es geciteerd vanof de neegnde êeuwe in't charter vo d'abdeye vo Sent-Bertin in Sint-Omoars, ounder de noame *Beborna*. In 1174 es d'uudige noame van't dorp vo nen êeste kêe gattesteerd. Borre wos in 1940, byst den Twiddn Weireldôorloge, êen van d'êeste Fransche dorpn die g'attaqueerd wierdn deur Duutsche vliegers. 

## Beziensweirdigeedn
In Borre ligg'n de Sint-Jan-den-Dooperkerke, e romoansche kerke me stikkn uut d'elfde tout an de zeevntiende êeuwe, en 't *Borre British Cemetery* mè 370 Britse groavn.


Village de Borre (Nord 59 France).jpg|Zicht ip Borre vanuut de lucht
Borre - Église Saint-Jean-Baptiste - 4.jpg|De Sint-Jan-den-Dooperkerke
Borre British Cemetery 21.JPG|'t *Borre British Cemetery*
Pradeels

**Pradeels** of **Poerdiëls** in 't Frans-Vlams (Frans: *Pradelles*) es e gemêente in Vrankryk in 't Noorderdepartement. 't Ligt in Fransch-Vlaenderen in't Houtland.

## Geografie
Pradeels grenst an de gemêentn Kaester, Vleeter, Stroazele, Noordberkin en Borre. An de nôordkant van Pradeels passeert d'yzerbaene vo den TGV tusschn Rysel en Kales en an de zuudkant lôopt d'yzerbaene vo de geweune trings tusschn Rysel en Haezebroek. 

## Histoorie

## Bezienswoardigeedn
In Pradeels stoat de Sinte-Pieters-en-Sint-Pauluskerke.
Stroazele

**Stroazele** (Frans: *Strazeele*, Nederlands: *Strazele*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Koaster, Vletern, Merris, Oud-Berkyn en Pradeels. An de nôordkant van Stroazele passeert d'yzerboane vo den TGV tusschn Rysel en Kales en an de zuudkant lôopt d'yzerboane vo de geweune trings tusschn Rysel en Oazebroeke. 

## Etymologie en geschiedenisse
't Groundgebied van de gemêente ligt langsn 't tracé van en oude Romeynsche heirboane tusschn Kassel en Atrecht. 't Dorp es verzekers gesticht gewist in de zesde êeuwe deur Salische Frankn. In 875 es 't vermeld lyk *Stratsele* en in 1160 lyk *Stracelle*. De noame es verzekers e soamnvoegsel van de woordn *straat* en *zeele* die "uus langs de boane" wilt zeggn, e verwyzienge na de Romeynsche heirboane.

Der es ôok nen alternatievn (mo verzekers missn) uutleg da *zeele* "veugel" zo willn zeggn en da je de noame van 't dorp zo kunn'n vertoaln lyk "Veugelstroate". Dien uutleg es't gevolg van de legende van den blendn ridder van Stroazele en de drie meistjens.

't Dorp es byst den Êestn Weireldoorloge hillegans van de koarte gevoagd deur battroazjes in april 1918 

## Bezienswoardigeedn
* E stèle die de fusilleerienge van Abbé Bogaert van 9 oktober 1914 erdenkt als symbool vo de dôo uut den Êestn Weireldoorloge.
* E kapelle gebouwd in 1932 en geweyd an Johannes Maria Vianney ip de route richtieng Belle.
* De Sent-Moartnskerke in Vlamsche styl van achter den oorloge me en bêeld van de *Notre Dame de Consolation et de Délivrance*.

## Geboorn in Stroazele
* Pierre Pintaflour (1502-1580), bisschop van Dôornik tusschn 1575 en 1580.
* Jean Strazeele ofte Joannes Strazelius, professor Oud-Grieks uut de zestiende êeuwe.


Image: Strazeele-06.JPG|Zicht ip Stroazele
Image: Strazeele-01.jpg|Monument vo de dôo uut den Êestn Weireldoorloge
Image: Strazeele-02.JPG|De Sent-Moartnskerke
Merris

**Merris** es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Metern, Belle, Oud-Berkyn en Stroazele. An de nôordkant van Merris passeert d'yzerboane vo den TGV tusschn Rysel en Kales en an de zuudkant lôopt d'yzerboane vo de geweune trings tusschn Rysel en Oazebroeke. Deur Merris strôomt de Meternbeke. 

## Etymogie en geschiedenisse
De noame Merris komt van *Miernes* of *Merrens* en es vo den êestn kêe gattesteerd in 1180. Somstekeern es't vermeld lyk *Mernes* wa da letterlyk "moerasse" wilt zeggn, e duudelyke verwyzienge na de loage en mêer natte vlaktes aan de zuudkant van 't groundgebied van de gemêente aangezien 't terring doa van de Frans-Vlamsche heuvels na beneed'n goat richtieng 't Leiedal.

Vôor 'n tyd van Jules César wierd 't groundgebied beweund deur de stammn van de Menapiërs. In de lôop van de vierde êeuwe kwoamn verschillige Germoansche stamm'n der under installeern gelyk de Friezn en de Saksn die ip ulder beurt were wierdn verjoagd deur de Frankn die in de regio in de lôop van de vroege Middelêeuwn de êeste dorpn begoestn ip te zettn. In dien tyd begoest ôok et Vlamsch em t'ountwikkeln lyk de gesprookn toale in de regio.

Merris ôordigde lyk hil d'uudige Fransche Westoek tot 't Groafschap Vloandern en wos ingedêeld in de kasselry Belle. Religieus geziene viel 't gebied ounder 't bisdom Terwoan.

Merris it gelyk vele dorpn in de Vlamsche en Fransche Westoek vrêe vele ofgeziene deur den Êestn Weireldoorloge en grote deeln van de stad wierdn verwoest byst den oorloge, ounder and're oude Sent-Laurentkerke die ze achter den oorloge ernieuw gebouwd en.


Image: Merris-06.JPG|Zicht ip Merris
Image: Merris-01.JPG|De Sent-Laurentkerke in Merris
Image: Merris-12.JPG|Monument vo de dôo uut den oorloge
Image: Merris-13.JPG|Staduus
Jan Denuwelaere

thumb|right|Jan Denuwelaere in 2009 byst de cross in Ardôoie
**Jan Denuwelaere** (Poperienge, 9 april 1988) es ne West-Vlamsche cyclocrosser die nu in Woestn weunt. 

Je wos tot 2007 motocrosser mo sinsn september 2010 rydt ie cyclocross by de profs by 't Style & Concept Team. J'es surtout bekend in Vloandern vo zyn oovrwinnienge in de bpost bank-veldrit in Essen, toendat 'm de winste kreeg achter da Zdeněk Štybar em byst de sprint in de drangekkns a gereedn.

## Palmaresse
### 2009-2010
* 1 oovrwinnienge: de Kastêelcross in Zunnebeke

### 2011-2012
* 1 oovrwinnienge: de Silvestercross in Brèinienge

### 2012-2013
* 1 oovrwinnienge: Essen
Metern

**Metern** (Frans: *Méteren*, Nederlands: *Meteren*) es e gemêente in Vrankryk in't Noorderdepartement. 't Ligt in Frans-Vloandern in't Houtland tusschn de stad Belle en de Katsberg. 't Grenst an de gemêentn Bertn, Sint-Jans-Kapel, Belle, Merris, Stroazele, Vletern en Godsvelde. Deur Metern strôomt de Meternbeke.
thumb|left|Stadhuus van Metern
Sint-Juliens

[thumb|<center>[De Canadien, Canadees oorlogsmonument (WOI) by Sint-Juliens]]
**Sint-Juliens** of **Sintjeliens** is e gehucht in de provinsje West-Vloandern. 't Ligt in Langemark, e deelgemeente van Langemark-Poelkapelle. 't Dorp ligt e kilometer of drie te zuudn van 't center van Langemark, tusschn Yper en Poelkapelle.
## Beziensweirdigheedn
* De Steenakkermeuln, e beschermde stoakmeuln
* De Canadien of *The Brooding Soldier*, e Canadees oorlogsmonument 
* E poar Britse militaire kerkhoovn lik: 
** St. Julien Dressing Station Cemetery
** Seaforth Cemetery, Cheddar Villa
** Dochy Farm New British Cemetery
** Bridge House Cemetery

## Externe koppelienge
*Erfgoeddag in Sint-Juliens
Vleeter

**Vleeter** of **Vletern** in 't West-Vlams (Frans: *Flêtre*, Nederlands: *Vleteren*) es e gemêente in Vrankryk in 't Noorderdepartement. 't Ligt in Frans-Vloandern in 't Houtland.

## Geografie
't Grenst an de gemêentn Godsvelde, Metern, Stroazele, Pradeels, Kaester en Eke.

De gemêente es verbroederd me de gelyknoamige West-Vlamsche gemêente Vletern.


Image: Fletre-01.jpg|Zicht ip Vleeter
Image: Flêtre - Notre Dame de la Consolation.JPG|De kapelle van de *notre Dame de la Consolation*
Image: Flêtre - Monument aux morts.JPG|Monument vo de dôo uut den oorloge


## Bezienswoardigeedn
*Sinte-Mattheüskerke. De eërste kerke het gebouwd in fatsoen van hallekerke. thumb|center|150px|Sinte-Mattheüskerke
*'t Kasteel van de hééren van Vleeter : XIVde et XIXde eeuwe

## Bekende inweuners
Jacobus Meyerus 1491 - 1552, "Den vaeder van de Vlamsche histoorjekenners"

## Referensjes
Millam

**Millam** es e gemêente in Vrankryk in't Noorderdepartement. 't Ligt in Frans-Vloandern, ip't schee'n van't Blootland en't Outland. 't Grenst an de gemêentn Merkegem, Volkerinkove, Wulverdinge, Woatn, Olke en Kapellebroek. An de nôordwestgrenze van de gemêente strôomt et Kanal van de ôoge Kolme, en ounderdêel van de Kolme.

In Millam stoat de Sent-Omerkerke en de Sint-Mildredakapelle die in Millam zo verbleevn en achter eur voarte oovr 't Kanoal, toen 't groundgebied van d'uudige gemêente nog e grôote moerasvlakte wos an de kuste.

Image: Eglise St Omer de Millam.JPG|De Sent-Omerkerke
Image: Millam-Sainte-Mildrède1.JPG|De Sint-Mildredakapelle
Image: Millam-Sainte-Mildrède.JPG|De Sint-Mildredakapelle
Wulverdinge

**Wulverdinge** (Frans: *Wulverdinghe*) es e gemêente in Vrankryk in 't Noorderdepartement. 't Ligt in Fransch-Vlaenderen in 't Houtland.

## Geografie
't Grenst an de gemêentn Millam, Volkerinkove, Lederzele, Sint-Momelingn en Woatn. 't Ligt vrêe landelyk tusschn 't *Bois du Ham* van Sint-Momelingen en 't *Bois Royal* van Woatn. An de westkant van Wulverdinge ligt de Woatnberg.

## Histoorie
D'ôorsproung van 't durp es were te traceern tout in de zeevnde êeuwe toenda de Frankn mêer en mêer boas begoestn te kommn oovr de regio. De noame van 't durp komt van *Wulfafrithinga* wa da letterlyk "de plekke van de mienschn van Wulfafrith" wilt zeggn. Mo vôorn de Frankn wos ter ôok al teffrente passage ip't groundgebied van Wulverdinge me da d'oude steënstraete tusschen Woatn en Kassel ierdeure liep.

In Wulverdinge stoat de Sint-Moartnskerke me en Romoansche facoade uut de twoalfde êeuwe.

thumb|left|De Sint-Moartnskerke in Wulverdinge
Sint-Momelingn

**Sint-Momelingn** ofte **Oudmunster** in't Frans-Vlams (Frans: *Saint-Momelin*, Nederlands: *Sint-Momelijn*, *Sint-Mommelingen* of *Oudemunster*) es e gemêente in Vrankryk in't Noorderdepartement. 't Ligt in Frans-Vloandern ip't schee'n van 't Outland en 't Audomarois-moerasgebied, oloewel da Sint-Momelingn olvôorn d'indêelienge in departementn in 1790 eigntlyk tout Artesië ôordigde. 't Grenst an de gemêentn Wulverdinge, Lederzele, Nieuwerleet, Sint-Omoars, Zegerke en Woatn. Sint-Momelingn ligt an de Aa, ten zuudn van de Woatnberg.

In Sint-Momelingn stoat de Sint-Mommolinuskerke.


Image: Saint-Momelin Eglise.JPG|De Sint-Mommolinuskerke
Image: Entrée Village St Momelin.JPG|Zicht ip Sint-Momelingn
Image: Statuette St Momelin.JPG|Bêeldje van Sint-Mommolinus
Image: Monument aux morts St Momelin.JPG|Monument vo de dôo
Broekburgvoart

thumb|right|De Broekburgvoart by Koppenaksvoorde
De **Broekburgvoart** (Frans: *Canal de Bourbourg*) es en kanal in Vrankryk in't Noorderdepartement van 19,5 kilomèiters lank. 't Es en ounderdêel van't strôomgebied van de riviere de Aa. 't Kanal es gegroavn 't end de zeevntiende êeuwe in ipdracht van Louis XIV, me als Vauban als ingenieur.

De Broekburgvoart verbindt de Aa an de westkant van't stadje Broekburg me de binn'nhoavns van Duunkerke. 't Passeert deur Kroaiwyk en de zuudkant van Groot-Sintn en lôopt vodder tusschn de gemêentn Kleen-Sintn en Kapelle en endigt in't verbindingskanal in de binn'nhoavns van Duunkerke, woada't kanal tegoare komt me de Hoavndyk, 't Kanoal Nieuwpôort-Duunkerke en de Moerenvoart.

Juuste achter Kroaiwyk start er e vertakkienge die richtienge Mardyk en 't Duunkerksche hoavnbassin lôopt, 't Ofvoerkanoal van Mardyk. By 't gehuchtje Koppenaksvoorde (da vo 't grôotste stik by de gemêente Broekkerke ôort) strôomt 't Ofvoerkanoal van de Kolme in de Broekburgvoart. Ezo makt 't Ofvoerkanoal van de Kolme de verbiendienge tusschn de Broekburgvoart en 't Kanoal van de ôoge Kolme.
Hoavndyk

De **Hoavndyk** ofte 't **Kanoal van Bergn** (Frans: *Canal de Bergues*) es e kanoal in Vrankryk in't Noorderdepartement van 7,8 kilomèiters lank. 

De Hoavndyk verbindt 't Kanal van de ôoge Kolme (en ounderdêel van de Kolme) in Bergn me de binn'nhoavns van Duunkerke. 't Endigt in't verbindiengskanal in de binn'nhoavns van Duunkerke, woada't kanal tegoare komt me de Broekburgvoart, 't Kanoal Nieuwpôort-Duunkerke en de Moerenvoart. 't Es gegroavn in de zestiende êeuwe in e pogienge vo de telôorgoande hoavn van Bergn en kortn uutweg te biedn na de Nôordzêe en es doamee êen van d'oudste kanoaln in Vrankryk.


File:CanaldeBerguescdkcap.JPG |De Hoavndyk by zyn êeste brugge, me lienks Nieuw-Koukerke en reks Kapelle. 
File:CanaldeBerguescdkb.JPG |De Hoavndyk in Nieuw-Koukerke, me in de verte Duunkerke
File:Canaldeberguesdk.JPG |De Hoavndyk by't binn'nkomm'n van Duunkerke
Kanoal Nieuwpôort-Duunkerke

[thumb|250px|right|'t Kanoal Nieuwpôort-Duunkerke ip de koarte van [België]]
thumb|250px|right|'t Kanoal Nieuwpôort-Duunkerke by de Veurnesluuze in Nieuwpôort
't **Kanoal Nieuwpôort-Duunkerke** (Frans: *Canal de Furnes* ofte *Canal Nieuport-Dunkerque*) es e kanoal da lôopt deur West-Vloandern en 't Noorderdepartement in Vrankryk. 't Verbindt 't kuststadje Nieuwpôort me de binn'nhoavns van Duunkerke. 't Kanal vormt eignlyk e verlengienge van 't Kanoal Plassndoale-Nieuwpôort en lôopt bikkans hillegansn parallelle me de kustlynne, ip apeupri twêe tout vier kilomèiters van de zêe. 't Kanoal Nieuwpôort-Duunkerke strôomt apeupri 19 kilomèiters ip West-Vlamsch groundgebied en 13 kilomèiters ip Fransch groundgebied.

't Kanoal Nieuwpôort-Duunkerke begunt an't sluuzekomplex by de moundienge van den Yzer by Nieuwpôort, de Ganzepôot. 't Kanoal loopt êest round 't oude stadscenter van Nieuwpôort en strôomt vodder na 't ôostn, veurby Wulpn (e dêelgemêente van Koksyde). Derachtr buugt et efkes innewoarts of na Veurne, woada't en ansluutienge et ip de Lo-voart. 't Kanoal lôopt ton vodder round Veurne, en buugt ton were na de kustlynne toe, langsn Adiengkerke. Ton lôopt et kanal oovr De Schreve vodder in Vrankryk, langsn Bray-Duunn en Zuudkote. 't Endigt in Duunkerke in't verbindiengskanal in de binn'nhoavns, woada't kanal tegoare komt me de Broekburgvoart, de Hoavndyk en de Moerenvoart, en ezo kundje ôok were na de zêe voarn.
Reg Presley

miniatuur|Reg Presley (1966)
thumb|The Troggs (1971)
**Reg Presley**, echte noame **Reginald Maurice Ball**, (Andover, Hampshire, 12 juni 1941 -  zelfste plekke 4 februoari 2013) was een Iengelsche zanger en liedjesschryver. J' is surtout bekend gerakt als leadzanger van de rockgroep "The Troggs", die in de joarn tjestig e poar hits scoordn lik "Wild Thing", "With a Girl Like You" en "I Can't Control Myself".

Zyn bekendste composiesje is "Love Is All Around", da vele gecoverd gewist is, oender andere deur de Schotsche pop-rockgroep "Wet Wet Wet" in de joarn '90 vo de film "Four weddings and a funeral".

In 1999 kreêg Presley interesse vo paranormale verschynsels, surtout vo groancirkels. J' et er zelfs e boek over geschreevn "Wild Things They Don't Tell Us", da gepubliceerd is in 2002.

De 24ste januoari 2012 ist ie gestopt met iptreedn omdat er loengkanker by hem was vastegesteld. E joar loater ist ie gestorvn an zyn 71 joar.
Kapelle-de-Groote

**Kapelle-de-Groote** (Frans: *Cappelle-la-Grande*) es e gemêente in Vrankryk in't Noorderdepartement. 't Ligt in Frans-Vloandern in't Blootland, binn'n de steedelyke agglomeroasje van Duunkerke. 't Grenst an de gemêentn Tetegem-Koukerke, Koudekerke, Bieren, Armboutskapelle en Duunkerke.

Tout an de neegnde êeuw lag 't groundgebied van d'uudige gemêente bikkans hillegansn ounder woater. 'Tnes mo vanaf den tiendn êeuwe dat de Nôordzêe em begoest trug te trekkn en da dankzy inpolderienge der mienschn begoestn te weun'n in't gebied. Byst de middelêeuwn en den Nieuwn tyd wos Kapelle mo en klêen boeregehuchtje da êerst in't Groafschap Vloandern lag en derachter in Fransche handn kwam. Byst d'Industriële revoluusje begoest 't inweunersantal te stygn mo nwos mo vanof de joarn 1960, deur de grôote economische ountwikkelienge van Duunkerke van zyn hoavns, da 't dorp serieus uutgroeide tout e redelyk anzienlyk veurstadje van Duunkerke. In zyn recente geschiedenisse tracht de gemêente em ôok ip culturêel vlak te profileern me de bouw van't *Palais des Arts* in 1980 en van't *Palais de l'univers et des sciences* in 2009. 

De gemêente et byst zyn geschiedenisse verschillige noamn g'ed: *Azemboustcapel* in 1793, *Arembout-Cappel Cappelle* in 1801 en sinsn 1921 noemt de gemêente officiël in't Frans *Cappelle-la-Grande*.

thumb|center|'t Stadhuus van Kapelle
thumb|center|'t ''Palais de l'univers et des sciences''

## Referensjes
Koukerke (Frans-Vloandern)

**Koukerke** ofte **Koudekerke** (Frans: *Coudekerque-Village*, Nederlands: *Koudekerke* of *Koudekerke-Dorp*) es e plekke en vroegere gemêente in Vrankryk in't Noorderdepartement. 't Ligt in Frans-Vloandern in't Blootland. Oloewel da Koukerke dichte by Duunkerke ligt, es't wel nog redelyk landelyk en groen van uutzichte.

Ip 1 januoari 2016 wos Koukerke gêen zelfstandige gemêente niemêe me da deur e reke van gemêentefuuzjes in Vrankryk de gemêentn Tetegem en Koukerke wierdn tôopegesmeetn. De nieuwe fuuzjegemêente kreeg de noame Tetegem-Koukerke me 't vroegere Tetegem en Koukerke lyk dêelgemêentes (*communes déléguées*).

## Geschiedenisse
Koukerke es gesticht gewist tusschn 1022 en 1067 me de bouw van en êeste kerke geweyd an Sent-Michel ounder 't bewind van Groaf van Vloandern Boudewyn V. Dervoorn lag et grôotste stik van 't groundgebied ounder woatr. In 1067, komt de noame van de gemêente vo nen êestn kêe vôorn in de koartn en de beschryviengn van de kasselry Bergn.

En gedêelte van de groundgebied wierd in 1789 losgekoppeld van Koukerke en vormde ezo de nieuwe gemêente Nieuw-Koukerke. 

Ip 3 oktober 2008, wierd beslist van de noame van de plekke t'ernoemn van *Coudekerque* na *Coudekerque-Village*.

thumb|left|'t Oud stadhuus van Koukerke
thumb|left|De kerke van Koukerke
Koudekerke

*In West-Vloandern:
**Koudekerke (West-Vloandern), e verdween'n dorptje ounder Eist
*In Frans-Vloandern:
**Koudekerke (Frans-Vloandern) (*Coudekerque-Village*), en dorptje en vroegere gemêente in de Franschn Westoek by Duunkerke
**Nieuw-Koudekerke (*Coudekerque-Branche*), e gemêente in de Franschn Westoek by Duunkerke
*In Olland:
**Koudekerke (Walchern), e plekke in d'Ollandsche gemêente Veere (Zêeland)
**Koudekerke (Schouwn-Duveland), e verdrounkn dorp woavan ollêene de torre van de kerke nog rechtestoat (Zêeland)
**Koudekerke an den Reyn, dorp in d'Ollandsche gemêente Reynwoude (Zuud-Olland)
Nieuw-Koukerke

**Nieuw-Koukerke** ofte **Nieuw-Koudekerke** (Frans: *Coudekerque-Branche*, Nederlands: *Nieuw-Koudekerke*) es e gemêente in Vrankryk in't Noorderdepartement. 't Ligt in Frans-Vloandern in't Blootland, binn'n de steedelyke agglomeroasje van Duunkerke. 't Grenst an de gemêentn Duunkerke, Tetegem-Koukerke en Kapelle. Nieuw-Koukerke grenst ôok an d'achterhoavns van Duunkerke en ligt nie verre van 't verbieniengskanoal woarda de Broekburgvoart, de Hoavndyk, 't Kanoal Nieuwpôort-Duunkerke en de Moerenvoart tegoarekomn. Die vier kanoaln strôomn ton ôok olle viere deur Koukerke. 

D'uudige gemêente Nieuw-Koukerke wos en ounderdêel van de vroegere gemêente Koukerke totda't in 1789 wierd losgekoppeld van Koukerke en ezo e nieuwe gemêente vormde. In de neegntiende êeuwe wos 't gebied nog redelyk landelyk mo vanof de joarn 1920 begoest 't inweunersantal serieus te stygn, deur de grôote economische ountwikkelienge van Duunkerke en van zyn hoavns, wordeur da 't dorp uutgroeide tout e redelyk anzienlyke veurstad van Duunkerke.

thumb|left|'t Nief staduus van Nieuw-Koukerke
thumb|left|'t Oud staduus van Nieuw-Koukerke
Moerenvoart

De **Moerenvoart** (Frans: *Canal des Moëres*) es e klêen kanoaltje in Vrankryk in't Noorderdepartement van apeupri 11 kilomèiters lank. 

't Verbindt de polders dichtby De Moern ip't groundgebied van de gemêente Warrem me d'achterhoavns van Duunkerke. 't Endigt in Duunkerke in't verbindiengskanal in de binn'nhoavns, woada't kanal tegoare komt me de Broekburgvoart, de Hoavndyk en 't Kanoal Nieuwpôort-Duunkerke.
Jacob De Meyere

**Jacob De Meyere**,  Frans: **Jacques de Meyer(e**), Latyn: **Jacobus Meyerus** (Vletern, Frans-Vloandern, 27 januoari 1492 - Brugge, 5 februoari 1552) was e Vlamsche paster, humanist en historicus. Je noemde hemzelve ook **Meyerus Baliolanus**. In dien tyd was 't de gewente van by de Latynsche noame ook de geboorteplekke te vermeldn. Baliolanus verwyst noa Belle (Bailleul), de stad die dichte by zyn minder bekend geboortedorptje Vletern ligt. De Meyere wordt de 'Voader van de Vlamsche geschiedschryvers' genoemd.

Eêst gieng De Meyere noa schole in Vloandern en van ca. 1509 toet 1515 leêrdeget ie theologie en filosofie an de Sorbonne in Parys. Loater wast ie paster in Yper en je trok ton noa Brugge woa dat ie e schole leidde en kapeloan was van Sint-Donaas.

Van 1543 toet an zyn dôod in 1552 wast ie paster van de Sint-Antoniuskerke in Blankenberge, woa dat er loater e stroate noar hem vernoemd is.

## Werk
De Meyere schreêf in 't Latyn over de geschiedenisse van Vloandern. Zyn eêste werk *Jacobi Meyeri Baliolani Flandricarum rerum tomi X* van 1531, was een historisch-geografisch essay van e stik of tjestig bladzydn verdêeld in tien hoofdstikkn.

Doarachter bleêft ie gegeevens verzoameln en je reisde doavoôrn noa kloôsters en gemeêntn vor in d' archievn te kykn en stikkn te kopieern. In 1538 kwam zyn *Compendium Chronicorum Flandriae* uut. Doarin wierd de geschiedenisse van Vloandern overloopn van 445 toet 1278, ingedeêld in rubriekn volgens de noamn van d' ipeênvolgende groavn. 

In d' herwerkte *Annales* is die compendiumtekst ipgenoomn en is de geschiedenisse voôrtgezet toet in 1477 (dôod van Karel de Stoutn). D' eêste publicoasje dervan gebeurde mor in 1561 deur zyn neve Antonius De Meyere. 

## Externe koppeliengn
*Jacob de Meyere
*Jacob de Meyerstroate in Blanknberge
Francesco Totti

200px|thumb|right|Francesco Totti
**Francesco Totti** (Rome, 27 september 1976) is e voetboller uut Itoalië.

## Voetbolcarrière
*1992 - :  AS Roma (523 matchn, 223 gols)

## Externe koppelienge
* francescototti.com
Dunder

thumb|<center>Dunder en bliksem of weerlucht
**Dunder** is 't lawoai da j' hôort oe 't onweert.

't Wordt ôok gebruukt in de spreekwoordn:
* 'k è 't hôorn dundern in Keulen ('k wete van niks)
* Z' è met eur oanzichte in een dundervloage gezeetn ('t i een lêlik wuuf)
Netlog

thumb|<center>Netlog logo
**Netlog** (vodien Facebox en Redbox) is e Vlamsche sociale netwerksite. De site is beschikboar in mêer of vuufentwientig landn en in twientig toaln en der zyn mêer of vuufenneegntig miljoen profieln. Netlog is gevestigd in Gent en ze telln mêer of veertig werkmenschen. 't Is in 1999 ipgericht deur Toon Coppens.
Willem van der Borcht

[thumb|<center>Portrait van Willem van der Borcht, [1641]]
**Willem van der Borcht** (of **van der Borght**), ook **Guilielmus a Castro** (Brussel, 1622 - zelfste stad 1668) was e Brabantsche schryver en dichter van in den tyd van de Spoansche Nederlandn. 

Je was roend de joarn 1650 leider van 't dichtgenoôtschap *Vrye liefhebbers der rijmerconste*. Zyn initiatief vor in Brussel e Nederlandstoalige schouwburg ip te richtn kost nie deuregoan deur e 'misverstand'.
## Werk
*"Brusselschen Blom-hof van Cupido", *ghedeylt in dry deelen, waer van het eerste Deel zyn Minne-Klaghten. Het tweede vreughdighe Herders-gesanghen: Het derde Boertighe Lietjens. Te samen beduydende de aenkomste der Liefde, de Weder-minne, ende de bekomen gunste, met eyndelinghe voor het tweede boeck de Rancken van Cupido*, Brussel, 1641; e bundel minnelyriek.
*"Sedighe Sinnebeelden", *op den aerdt der ghepluymde vier-voetighe, waterighe, ghekorven oft bloedeloose dieren*, Brussel, 1642; emblematabundel 
*"Spieghel der eyghen-kennisse", *bestaende in tesaemghebonde mal- ende treurdichten in-gheknoopt het conterfeytsel des wereldts, tot verbeternisse deses Eeuws feylen ende narrigheyds onderrichtinghe, versiert door Willem van der Borcht*, Brussel, 1643 ; zeednleêrdicht met e portrait van den dichter an zyn eênentwientig joar.
*"Rosimunda", *treurspel, ghespeelt tot eene afscheydt van de Lief-hebbers der Rijmers-konste binnen Brussel op het Stadthuys. Mitsgaders eene antwoorde op de vrage (wat oft beter is peys oft oorloghe?) uytghesonden van weghen den Hooftman van onse L. Vrouwe Kranskamer binnen Brussel in 't jaer [[1650]] door den selven Autheur*, Brussel, 1651
[thumb|left|<center> Gravure uut ''Brusselschen Blom-hof van Cupido'' ([1641)]]

## Schryfsels
*P. de Keyser, in Het Vl. tooneel te Brussel in de XVIIde eeuw (1927) 
*R. Foncke, 'Brusselschen Blom-hof van Cupido', in Brabantsche folklore, 17 (1938)
## Externe koppeliengn
*dbnl: Willem van der Borght
*dbnl: Willem van der Borcht
Het Esperanto in tien lessen

thumb|220px|Kafte van 't boeksje, uutgaave van 1923.
thumb|Witteryck zyn petreit uut 1910
**Het Esperanto in tien lessen** is e simple lêerboeksje vor Esperanto uut 't joar 1902. 't Is verzeekers ’t êeste da in Vloandrn uutgekomn is. Oewel daj 't nog aoltyd zoe kunn gebruukn, van 't is vrêe goe gemakt, toch is 't nu nateurlik oedn antiek. 't Wierd ipgesteld deur Jozef Antoon Witteryck ( 1865-1934). Y was van de kantn van Brugge en ad 'n eign drukkery in Stêenbrugge, "De Lusthof" genaamd. 't Boeksje is kurjeus vo 't Needrelans van oendred joar geleen, vo de maniere van schryvn uut dien tyd, mor ook vo 't feit daj goed ku zien datr Westvlaamsche wôordn in vôornkommn. Ip die oendrd en zoveele joarn is 't Esperanto nieks, of toch bykans nieks, veranderd. 't Is lik of dat gistre geschrêevn wierd.

## Westvlamsche spôorn en oed taalgebruuk
Tusschn aksjes, betêeknisse in teegwôordig schôon needrelans.  
* blz. 2 : draadmaren (telegraaf); iever (ijver); wederlandsche taal (internationale taal); goedjonstig (welwillend)
* blz. 3 : djakke (zweep)
* blz. 8 : kozijn (neef)
* blz. 9 : moei (tante); schoone bloemen (mooie bloemen); 
* blz. 14 : dien overgrooten vogel (die zeer grote vogel);
* blz. 18 : smert (pijn, smart); kloek (sterk); 
* blz. 19 : jonkheid (jongeman, jeugd); kieken (kuiken); kindsheid (kindszijn);
* blz. 24 : koer (binnenplaats); plankerij (vloer); ladekas (ladenkast); nopens (betreffend); 
* blz. 25 : beendergestel (beenderstelsel); menschdom (mensheid); opschikkamer (badkamer); 
* blz. 26 : buizen van kaven (pijpen van schoorstenen); haastiglijk (haastig, vluchtig); het weder is niet schoon (het weer is niet mooi);
* blz. 28 : redegevend (oorzakelijk verband aanduidend); benevens (langs, voorbij); vorketten (vorken); een menigte menschen (zeer veel mensen); tegen twee franken (voor twee frank); 
* blz. 29 : schoolmeester (onderwijzer);
* blz. 30 : solferstekje (lucifer); schup (schop); begeeren (verlangen, wensen); schielijk (dadelijk, onmiddelijk);
* blz. 32 : tandmeester (tandarts); 
* blz. 33 : bede (verzoek); eeuwiglijk (eeuwig); 
* blz. 36 : verken (varken); vits (linze of platte erwt); zeem (honing); 
* blz. 37 : eene schoonheid (mooie vrouw); eierkroesje (eidopje); 
* blz. 38 : binst (terwijl); de fruiten (het fruit); 
* blz. 41 : vordering (vooruitgang); kuischen (schoonmaken); ik verblijd mij (ik verheug mij);
* blz. 47 : geloofbaar (gelovenswaardig); 
* blz. 47 : zottigheden doen (dartelen, stoeien); 
* blz. 50 : alsdan dat (wanneer);
* blz. 52 : gaan naar 't uwent (naar uw huis gaan);
* blz. 54 : verdrieten (spijt hebben); 
* blz. 60 : weerlicht (bliksem); kerfdier (insect); bie (bij).   


Ofbeeldienge:Esperanto 10 lessen 2.jpg|Uuutgaave van 1923, bladzydn 2 en 3.
Ofbeeldienge:1933 Witt tien.jpg|Uutgaave van 1933
1668

1665 - 1666 - 1667 - **1668** - 1669 - 1670 - 1671
't Joar **1668** is 't 68e joar in de 17e eeuwe volgenst de christelikke joartellienge.
## Gebeurtenissn
thumb|Lodewyk XIV, geschilderd in 1668 deur Charles Le Brun
De Franschn dichter Jean de La Fontaine publiceert d' eêste deêln van "Les Fables", woarin dat ie hem menschelyke eigenschappn en under valsche treksjes weregift in 't gedrag van beêstn.
;januoari
*23 - Oenderteêkenienge in Den Haag van de 'Triple Alliantie', e boendgenoôtschap tusschn de Republiek der Zeevn Verenigde Provinciën, Iengeland en Zweedn. 't Verboend was geslootn vo de Fransche keunienk Lodewyk XIV te stoppn by de 'Devolutieoorloge' tusschn Frankryk en Spanje. 
;meie
*2 - De 'Vrede van Aken' tusschnn Frankryk en Spanje: Lodewyk XIV moe Franche-Comté were ofstoan, moa je houdt Charleroi, Binche, Aat, Douai, Doornik, Rysel, Oudenoarde, Veurn, Armentières, Kortryk en Mêende.
## Geboorn
;moarte
* 9 - Augustin Coppens, Brabantsche landschapsschilder, têekenoare en graveur.
;november
* 10 - François Couperin, Fransche componist en muzikant

## Gestorvn
* Jean Daret, Brabantsche kunstschilder van de Zuudelike Nederlandn
* Willem van der Borcht, Brabantsche schryver en dichter
;meie
* 1 - Frans Luyckx (64), Antwerpsche kunstschilder
;ogustus
* 23 - Artus Quellinus I of Artus Quellinus den Oudn (59), Antwerpschn beeldhouwer
Bouwkundig erfgoed in Uutkerke

**Lyste van bouwkundig erfgoed in [[Uutkerke]]**:

## Externe koppelienge
*Erfgoed Uutkerke
## Kyk ook noa
*Bouwkundig erfgoed in Blanknberge
Bouwkundig erfgoed in Meetkerke

**Lyste van bouwkundig erfgoed in [[Meetkerke]]**:

## Externe koppelienge
*Erfgoed Meetkerke
## Kykt ook noa
* Bouwkundig erfgoed in Zuunkerke
Wortegem

**Wortegem** is e dorp in de Belgische provinsje Ôost-Vloandern en e dêelgemêente van Wortegem-Petegem. Wortegem is surtout gekend vo zyn citroengeniver, "Wortegemsen".

## Geschiedenisse
't Dorp makte dêel uut van de kasselry Oudenoarde. Ip 't ende van de  17ste eeuwe was 't in 't bezit van de familie Spiere, barongs van Mooreghem.

## 't Zien weird
*Uutzicht over de Vlamsche Ardenn
*Onze-Lieve-Vrouwe-en Sint-Rochuskerke, driebeukige hallekerke 
*Boonzackmeuln
*Gemêenthuus van de fusiegemêente 


Ofbeeldienge: Wortegem (Wortegem-Petegem) - België.jpg|Kerke van Wortegem
Ofbeeldienge: Wortegem-Petegem - Town hall.jpg|Gemêenthuus van Wortegem-Petegem
Ofbeeldienge: Wortegemsen - Waregem - Deinze - Belgium.jpg|Wortegemsen


## Externe koppelienge
* Officiële website Wortegem-Petegem
Lapland

thumb|<center>Liggienge van Lapland
**Lapland** ligt in 't nôordelik dêel van Nôorweegn, Zweedn, Finland en Rusland (Kola). Lapland wil zeggn 'Land van de Lappn'.

't Volk van de Lappn, de Saami genoemd, beschikt wel over verschillige eign toaln (de Samische toaln), moa nie over een eign stoat. De grotste steedn zyn Rovaniemi en Kiruna.

Lapland ligt dichte by de poolstreekn en de wienters deurn styf lange en ze zyn yzig koud. In de wientermoandn is 't poolnacht en komt de zunne nie up. In de zomermoandn goat de zunne nie oender. 't Landschap bestoat uut uutgestrekte busschn, heideveldn, meern en moerassn.

De rendierteelt is styf belangryk vo de Lappn. Surtout de Berglappn die roendtrekkn, hen grôte kuddn.

Ofbeeldienge: Sarek Skierffe Laitaure Rapadalen.jpg|Landschap in Lapland
Ofbeeldienge: Saami Family 1900.jpg|Saami familie 
Ofbeeldienge: Lapper og Reinsdyr.jpg|Lappn met under rendier
Den Heirweg

thumb|<center>Sint-Theresiakerke
**Den Heirweg** is e gehucht in de West-Vlamsche gemeênte Anzegem. De wyk ligt ip 't groendgebied van deêlgemeênte Anzegem zelve, ip de boane noa Vichte. 

Z' hen e schooltje en e kerke van under eign, de Sint-Theresiakerke.